
Pravni osnov za donošenje Pravila privatnosti predstavlja član 14. Zakona o zaštiti ličnih podataka (“Službeni glasnik BiH” broj 12/25; u daljem tekstu: Zakon), kojim su uređene obaveze u pogledu transparentnosti informacija, komunikacije i načina ostvarivanja prava nosilaca podataka.


PRAVILA PRIVATNOSTI
1. Uvod
Klinički centar Univerziteta u Sarajevu, Bolnička, br. 25, 71 000 Sarajevo (u daljem tekstu: “KCUS“). kao kontrolor ličnih podataka, posvećuje posebnu pažnju zaštiti privatnosti i sigurnosti ličnih podataka korisnika svoje web stranice www.kcus.ba. 
Ovim Pravilima privatnosti KCUS pruža informacije o načinu prikupljanja, korištenja, čuvanja i zaštite ličnih podataka koji se obrađuju prilikom korištenja web stranice, u skladu sa Zakonom o zaštiti ličnih podataka.
Pravila privatnosti primjenjuju se na obradu ličnih podataka putem web stranice www.kcus.ba, a za pojedine usluge i postupke KCUS-a mogu se primjenjivati druga posebna pravila/politike i obavještenja o obradi ličnih podataka.
2. Korištenje web stranice www.kcus.ba 
KCUS je vlasnik web stranice www.kcus.ba, te prilikom posjeta istoj prikupljamo određene podatke i statističke informacije. Primjeri informacija o Vašem korištenju stranice uključuju sljedeće kategorije podataka: 
1. tehnički podaci kao što su IP adresa, vrsta uređaja, operativni sistem i vrsta internet pretraživača;
2. lokacijski podaci
3. podaci o korištenju web stranice
4. podaci prikupljeni putem kolačića
5. sigurnosni podaci (pokušaji logovanja, user agenti i drugi sigurnosti logovi)
6. informacije o “ponašanju” korisnika (pregledane stranice, najposjećenije i najgledanije stranice i poveznice)
7. informacije o sesiji korisnika (pretraživanja, vrijeme provedeno na stranici)

Ovi podaci služe za tehničko funkcionisanje stranice i statističku analizu.





2.1. Linkovi prema drugim web stranicama
Web stranica KCUS-a može sadržavati poveznice prema web stranicama i servisima trećih lica (npr. Portal E-uputnica/E-lista čekanja ZZO KS). KCUS nije odgovoran za način obrade ličnih podataka na tim web stranicama. Korisnicima se preporučuje da se upoznaju sa pravilima privatnosti i drugim relevantnim informacijama na web stranicama trećih lica prije njihovog korištenja.
2.2. Pravila korištenja web stranice
Svi korisnici materijala sadržanih na web stranici www.kcus.ba moraju se pridržavati ovdje navedenih uvjeta korištenja i pristupa web stranici KCUS-a.
Sadržaj objavljen na web stranici namijenjen je informisanju javnosti o radu, uslugama i aktivnostima KCUS-a. Sadržaji web stranice zaštićeni su autorskim i drugim pravima. Njihovo korištenje, umnožavanje, distribucija ili druga upotreba u komercijalne svrhe nije dozvoljena bez prethodne pisane saglasnosti KCUS-a, osim kada je drugačije dopušteno zakonom.
KCUS nastoji osigurati tačnost i dostupnost sadržaja web stranice, ali ne može garantovati da će web stranica u svakom trenutku biti dostupna ili bez tehničkih grešaka.
Korisnici su dužni web stranicu koristiti na zakonit način i na način kojim se ne ugrožava njeno funkcionisanje ili sigurnost. 
2.3. Upotreba kolačića (eng. cookies)
Naša web stranica može koristiti kolačiće (eng. cookies) radi poboljšanja funkcionalnosti web stranice, statističke analize posjećenosti i unapređenja korisničkog iskustva. Dakle, prikupljamo ne samo obavezne kolačiće, nego i kolačiće koji omogućavaju efikasniji i brži rad web stranice.
Kolačići trećih strana koriste se samo u skladu sa važećim propisima i kada je za njihovu upotrebu potrebna saglasnost, koriste se tek nakon što korisnik da svoju saglasnost.
Korisnik može upravljati postavkama kolačića putem postavki svog internet preglednika i, kada je omogućeno, putem alata za upravljanje saglasnostima na web stranici.
2.4. Ograničenje odgovornosti i dostupnost web stranice
KCUS nastoji osigurati tačnost, potpunost i dostupnost sadržaja web stranice, ali ne garantuje njenu neprekidnu dostupnost niti odgovara za eventualne tehničke poteškoće i prekide u radu. 


KCUS zadržava pravo izmjene, dopune ili uklanjanja sadržaja web stranice, kao i privremenog ograničenja ili onemogućavanja pristupa zbog održavanja, tehničkih poteškoća ili drugih opravdanih razloga.
Korisnik web stranicu i njen sadržaj koristi na vlastitu odgovornost, u skladu sa važećim propisima i ovim Pravilima privatnosti.
3. Svrhe i pravni osnov obrade ličnih podataka
Lični podaci obrađuju se u svrhu:
1. omogućavanja pravilnog i sigurnog funkcionisanja web stranice;
2. odgovaranja na upite i zahtjeve korisnika poslate putem kontakt forme;
3. pružanja informacija o uslugama KCUS-a;
4. unapređenja funkcionalnosti i kvaliteta web stranice;
5. zaštite web stranice od zloupotreba i sigurnosnih prijetnji;
6. ispunjavanja zakonskih obaveza KCUS-a;
7. drugih svrha za koje je korisnik dao saglasnost, kada je saglasnost odgovarajući pravni osnov (npr. kontakt forma i kolačići).

Pravni osnov obrade određuje se u skladu sa konkretnom svrhom obrade i može uključivati zakonsku obavezu (pružanje zdravstvene zaštite), izvršavanje zadatka od javnog interesa ili vršenje javnih ovlaštenja, saglasnost korisnika, legitimi interes ili drugi odgovarajući pravni osnov propisan Zakonom.
KCUS ne koristi vaše podatke za automatizovano donošenje odluka koje proizvode pravne ili slične značajne posljedice po vas.
4. Kontakt forma i komunikacija
Kada korisnik kontaktira KCUS putem kontakt forme ili adrese elektronske pošte koja je dostupna na stranici, mogu se obrađivati podaci koje je korisnik dostavio, uključujući identifikacijske i kontakt podatke: ime i prezime, broj telefona, adresa elektronske pošte i sadržaj poruke. Podaci uneseni u kontakt formu ili dostavljeni putem elektronske pošte koriste se isključivo u svrhu ispunjenja zahtjeva korisnika (odgovaranje na upite, poduzimanje radnji, pružanje informacija o uslugama ili vašim pravima) i neće se koristiti u druge svrhe bez saglasnosti korisnika. 
Moguće je da ćemo Vašu elektronsku poruku poslati nadležnim organizacionim jedinicama ili ovlaštenim radnicima koji mogu bolje odgovoriti na Vaša pitanja i zahtjeve, a što najčešće uključuje pisanu elektronsku korespondenciju unutar KCUS.  


Korisnicima se preporučuje da putem opće kontakt forme ne dostavljaju medicinsku dokumentaciju niti zdravstvene podatke, osim ako je to izričito zatraženo putem odgovarajućih službenih kanala KCUS-a.
5. Primaoci ličnih podataka

Lične podatke koje prikuplja KCUS kao kontrolor ne prodaje, ne iznajmljuje niti ustupa trećim licima u komercijalne svrhe. KCUS može ustupiti podatke trećim licima isključivo u sljedećim slučajevima:
1. kada je to potrebno radi ispunjavanja zakonskih obaveza KCUS-a;
2. kada je to izričito propisano pozitivnim propisima i na zakonom opisan način traženja podataka od strane nadležnog državnog organa;
3. trećim licima u anonimiziranom obliku kada je to potrebno radi poboljšanja usluga (npr. pružaocima IT i hosting usluga koji održavaju web stranicu).
Prenos ličnih podataka između različitih organizacionih jedinica KCUS-a ne predstavlja prenos trećim stranama jer se svi podaci obrađuju unutar kontrolora podataka, te pristup vašim podacima imaju:
1. web administrator i ovlašteni radnici Službe za IKT,
2. Ovlašteni radnici KCUS-a koji zaprimaju upit putem kontakt forme,
3. Ostali radnici KCUS-a koji mogu bolje odgovoriti na Vaša pitanja,
4. Službenik za zaštitu ličnih podataka.
6.  Prava nosilaca ličnih podataka
Kao posjetilac naše web stranice i lice čiji se podaci obrađuju, možete ostvariti prava koja uključuju:

1. Pravo na pristup ličnim podacima; 
2. Pravo na ispravku i dopunu netačnih ili nepotpunih podataka;
3. Pravo na brisanje podataka kada su za to ispunjeni zakonski uslovi;
4. Pravo na ograničenje obrade podataka kada su za to ispunjeni zakonski uslovi;
5. Pravo na prenosivost podataka kada su za to ispunjeni zakonski uslovi;
6. Pravo na povlačenje saglasnosti u bilo kojem trenutku, u slučajevima kada se obrada zasniva na saglasnosti;
7. Ako smatrate da je obrada vaših ličnih podataka izvršena suprotno važećim propisima, imate pravo podnijeti prigovor Agenciji za zaštitu ličnih podataka u Bosni i Hercegovini, Dubrovačka 6, 71000 Sarajevo, e-mail adresa: azlpinfo@azlp.ba.
Za ostvarivanje svojih prava korisnici se mogu obratiti putem kontakt forme na web stranici www.kcus.ba ili putem kontakta navedenih u ovim Pravilima.





7.  Čuvanje i zaštita podataka
Za podatke prikupljene putem web stranice KCUS će poduzeti odgovarajuće tehničke i organizacijske mjere radi zaštite ličnih podataka od neovlaštenog pristupa, gubitka, zloupotrebe ili uništenja. Mjere koje smanjuju ove rizike su: SSL enkripcija, ograničen pristup serveru, backup podataka, enkriptovani podaci, obavezna redovna sigurnosna ažuriranja, te redovno održavanje svih plugina neophodnih za funkcionalan rad web stranice.
Lični podaci čuvaju se onoliko dugo koliko je potrebno za ostvarivanje svrhe za koju su prikupljeni, odnosno u rokovima koji proizlaze iz zakonskih i drugih obavezujućih propisa. Konkretni rok čuvanja može zavisiti od vrste podatka, svrhe obrade i zakonskih obaveza KCUS-a.
8. Službenik za zaštitu ličnih podataka
Za pitanja koja se odnose na zaštitu ličnih podataka i ostvarivanje prava možete se obratiti Službeniku za zaštitu ličnih podataka KCUS-a:
Službenik za zaštitu ličnih podataka
Klinički centar Univerziteta u Sarajevu
Bolnička 25, 71 000 Sarajevo
E-mail: szlp@kcus.ba  

9. Objava i izmjene Pravila privatnosti

KCUS zadržava pravo izmjene ovih Pravila privatnosti radi usklađivanja sa zakonskim propisima, u slučaju promjena u načinu obrade podataka ili promjena funkcionalnosti web stranice.

Pravila privatnosti objavljuju se na zvaničnoj web stranici www.kcus.ba i primjenjuju se od dana stupanja na snagu.

Sve izmjene i dopune Pravila bit će blagovremeno objavljene na web stranici u skladu s načelom transparentnosti.

Datum stupanja na snagu: 01.10.2026. godine

